HU Az Európai Unió Hivatalos Lapja C 59/8

Tagállami összefoglaló adatok a Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról és a 70/2001/EK rendelet módosításáról szóló 1857/2006/EK bizottsági rendelet alapján nyújtott állami támogatásokról

(2009/C 59/04)

Támogatás száma: XA 1/09

Tagállam: Egyesült Királyság

Régió: England, Scotland and Wales

A támogatási program megnevezése vagy az egyedi támogatásban részesülő vállalkozás neve: Fallen Cattle Surveillance Scheme (Great Britain)

Jogalap: A programnak nincs tagállami jogalapja. Az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló 999/2001/EK rendelet („európai TSE rendelet”) előírja a tagállamok számára a 24 hónapnál idősebb korban elhullott szarvasmarhák szivacsos agyvelőbántalom elleni tesztelését. A 2008/908/EK bizottsági határozat alapján az Egyesült Királyságban 2009. január 1-jétől csak a 48 hónapnál idősebb korban elhullott szarvasmarhákat tesztelik. 2009. január 12-től pedig Anglia, Skócia és Wales belföldi TSE-előírásai alapján az állattartók felelőssége az elhullott állatok összegyűjtése és ártalmatlanítása. Az állattartók szabadon választhatják meg, hogy melyik – az agytörzsmintából végzett utólagos BSE elleni tesztelés elvégzésére jóváhagyott – állati melléktermékeket feldolgozó üzemben ártalmatlanítják az állattetemeket

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 2009. január 12. – 2009. december 31. 2 millió GBP

A támogatás maximális intenzitása: Az 1857/2006/EK rendelet 16. cikkének f) pontja alapján az olyan elhullott állatállomány összegyűjtése és ártalmatlanítása, amelyet TSE ellen kell tesztelni, 100 %-ig terjedő támogatási intenzitásra jogosult.

A jelen program keretében az összegyűjtéshez és ártalmatlanításhoz nyújtott támogatás intenzitása valószínűleg nem haladja meg a 20 %-ot, tehát jelentősen csökken a 2001-től 2009. január 11-ig érvényes 100 %-hoz képest

A végrehajtás időpontja: 2009. január 12-től, illetve a program Biztosság általi közzétételétől, attól függően, melyik a későbbi időpont

A program, illetve az egyedi támogatás nyújtásának időtartama: Az új támogatási feltételek 2009. január 12-től, illetve a program Bizottság általi közzétételétől – attól függően, melyik a későbbi időpont – 2009. december 31-ig érvényesek. A támogatási igények benyújtásának végső határideje 2009. december 31.

A támogatás célja: A támogatás célja egy olyan államilag támogatott önkéntes begyűjtési és – jóváhagyott mintavételi üzemek révén történő – ártalmatlanítási program bevezetése, amely gondoskodik a 48 hónapnál idősebb korban elhullott szarvasmarhafélék BSE elleni teszteléséről, és megfelel az 1774/2002/EK rendelet, valamint a 999/2001/EK rendelet előírásainak.

Új támogatási programról van szó, amely nem számit egy már meglévő program meghosszabbításának vagy módosításának

Az érintett ágazat(ok): A támogatás minden olyan kis- és középvállalkozásra vonatkozik, amely Nagy-Britanniában felnőtt szarvasmarhafélék tenyésztésével vagy tartásával foglalkozik

A támogatást engedélyező hatóság neve és címe: A támogatásért felelős hatósági szerv:

Department for Environment, Food and Rural Affairs

Food and Farming Group

Area 7E, 9 Milbank, c/o Defra

17 Smith Square

London

SW1P 3JR

UNITED KINGDOM

A támogatást folyósító szervezetneve és címe:

The National Fallen Stock Company Ltd

Stuart House

City Road

Peterborough

PE1 1QF

UNITED KINGDOM

Internetcím: http://www.defra.gov.uk/animalhealth/inspecting-and-licensing/abp/fallenstock/transitionfunding.htm

Egyéb információk: —

Támogatás száma: XA 13/09

Tagállam: Írország

A támogatási program megnevezése vagy az egyedi támogatásban részesülő vállalkozás neve: Participants in the An Bord Bia Food Quality Assurance Schemes

Jogalap: An Bord Bia Acts 1994 to 2004

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: Az éves költségvetés 600 000 EUR

A támogatás maximális intenzitása: 100 %-ig

A végrehajtás időpontja:

A program, illetve az egyedi támogatás nyújtásának időtartama:

A támogatás célja: A támogatás célja a minőségi mezőgazdasági termékek előállításának ösztönzése a termelők független szerv által minősített, elismert minőségbiztosítási programokban való részvétele révén. A támogatást az ellenőrzési és tanúsítási költségek térítésén keresztül nyújtják, az 1857/2006/EK rendelet 14. cikke (2) bekezdésének f) pontjával összhangban, a Bord Bia sertés- és csirketartásra, valamint tojástermelésre vonatkozó minőségbiztosítási programja résztvevőinek.

A Bord Bia minőségbiztosítási programjaiban résztvevők – köztük az élelmezési célú kertészeti termesztést, így többek között a gombakomposzt-termelést folytatók és a gombacsomagolók – esetében támogatásra jogosultak továbbá az 1857/2006/EK rendelet 14. cikke (2) bekezdése b) és c) pontjával összhangban a szabványok kialakítása (ideértve a teljesítményértékelést más szabványokhoz képest) és a képzési programok

Az érintett ágazat(ok): Húsipar, élelmezési célú kertészeti termesztés és tojástermelő ágazat

A támogatást nyújtó hatóság neve és címe:

An Bord Bia Clanwilliam Court Lower Mount Street Dublin 2 IRELAND

Internetcím: http://www.bordbia.ie/industryservices-qualityassurance

Egyéb információk: A Bord Bia által igazgatott, az EN 45001 szabvány előírásainak megfelelően tanúsított támogatási program maradéktalanul teljesíti az 1698/2005/EK rendelet 32. cikkében foglalt követelményeket